Martinus J.G. Veltman

Martinus J.G. Veltman (født 27. juni 1931 i Waalwijk i Nederland, død 4. januar 2021  i Bilthoven) var en nederlandsk fysiker.

Veltman ble tildelt Nobelprisen i fysikk i 1999, sammen med sin landsmann Gerardus 't Hooft, «for sine avgjørende innsatser innen kvantestrukturen til teorien for elektrosvak vekselvirkning i fysikken».

't Hooft og Veltman utviklet det matematiske grunnlaget for den såkalte standardmodellen for elementærpartikler som beskriver alle kjente grupper av slike partikler. Gjennom dette arbeidet kan egenskaper hos gamle og nye partikler beregnes og forutsies bedre.

Han tok doktorgrad i fysikk ved universitetet i Utrecht i 1963, hvor han også var professor i perioden 1966–81. Han var også professor ved University of Michigan fra 1981 og frem til han gikk av med pensjon.

 Referanser 

 Eksterne lenker 

Kategori:Nederlandske fysikere
Kategori:Nederlandske nobelprisvinnere
Kategori:Nobelprisvinnere (fysikk)
Kategori:Personer fra Waalwijk